section_heading: Školovanje
paragraph_text: U suradnji s krugom hrvatskih radnika u Jönköpingu 1965-1970 anonimno uređuje na švedskom bilten Kroatisk opinion [Hrvatsko mišljenje] s kritičkim člancima i obradama domovinskih i stranih publikacija o jugoslavenskoj, posebice hrvatskoj stvarnosti. Bilten se umnožavao u više stotina primjeraka i dostavljao istaknutim švedskim javnim radnicima, parlamentarcima i medijima.